《和方虚谷上南行十二首 其七 过牛矢岭》
元代·陈栎

坡觅牛矢路，公渡牛矢岭。遂令污秽地，居然化清境。

令代曹子方，陈三延癞颈。何时蹑吾履，迢迢山路永。

作者简介：（1252—1334）元徽州休宁人，字寿翁。学宗朱熹。宋亡，隐居著书。仁宗延祐初，乡试中选，不赴礼部试，教授于家。性孝友，刚正，动中礼法，与人交，不以势合，不以利迁。善诱学者，谆谆不倦。所居堂名定宇，学者称定宇先生，晚称东阜老人。有《尚书集传纂疏》、《历代通略》、《勤有堂随录》和《定宇集》。